Diari Oficial de la Generalitat Valenciana


Sumari del DOGV 5989, del 06-04-2009 (2009/3794)

ORDE de 26 de març de 2009, de la Conselleria d'Agricultura, Pesca i Alimentació, per la qual es modifica l'Orde de 24 d'octubre de 2008, de la Conselleria d'Agricultura, Pesca i Alimentació, per la qual s'aproven les bases de les ajudes RURALTER-Paisatge.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5989

Data del DOGV
:   06-04-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3794


Data del document
:   30-03-2009

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * Castelló de la Plana
    * València
    * Alacant
    * petita i mitjana empresa
    * horticultura
    * estalvi d'energia
    * turisme
    * protecció del patrimoni
    * ajuda pública
    * professió independent
    * protecció del paisatge
    * protecció del medi ambient
    * via rural
    * energia renovable
    * senyalització
    * associació de municipis
    * administració local
    * hàbitat rural
    * mitjans per a discapacitats
    * suport econòmic
    * persona jurídica
    * organització patronal
    * patrimoni arquitectònic
    * societat sense fins de lucre
    * persona física
    * arquitectura solar
    * fundació de l'empresa
    * seu social
    * agricultor
    * ordenació forestal

ORDE de 26 de març de 2009, de la Conselleria d'Agricultura, Pesca i Alimentació, per la qual es modifica l'Orde de 24 d'octubre de 2008, de la Conselleria d'Agricultura, Pesca i Alimentació, per la qual s'aproven les bases de les ajudes RURALTER-Paisatge. [2009/3794]  
El Reglament (CE) núm. 800/2008, pel qual es declaren determinades categories d'ajudes compatibles amb el mercat comú en aplicació dels articles 87 i 88 del Tractat (Reglament general d'exempció per categories) va ser aprovat amb data 6 d'agost de 2008.  
Acabat el període de vigència del Reglament (CE) núm. 70/2001, de la Comissió, de 12 de gener de 2001, relatiu a l'aplicació dels articles 87 i 88 del Tractat de la CE a les ajudes estatals a les petites i mitjanes empreses, tal com s'establix en el Reglament (CE) núm. 800/2008, es fa necessari modificar l'Orde de 24 d'octubre de 2008, de la Conselleria d'Agricultura, Pesca i Alimentació, per la qual s'aproven les bases de les ajudes RURALTER-Paisatge per a adaptar-la a la normativa europea que es menciona i que és aplicable. D'una manera especial, es considera necessari modificar la definició del requisit de «no-inici» dels projectes, de manera que es realitze una transposició més exacta de l'«efecte incentivador» requerit pel Reglament (CE) núm. 800/2008.  
Així mateix, es considera oportú ampliar l'elegibilitat de determinades despeses que són comunes als projectes d'execució d'obres i adaptar les quanties en què és exigible la presentació de tres ofertes a la nova normativa de contractació.   
Per tot el que s'ha exposat, i en virtut de les facultats que em conferix l'article 28e de la Llei 5/1983, de 30 de desembre, del Consell, i l'article 47, punts 3 i 11, del text refós de la Llei d'Hisenda Pública de la Generalitat Valenciana,  
ORDENE  
Article únic  
Modificar l'Orde de 24 d'octubre de 2008, de la Conselleria d'Agricultura Pesca i Alimentació, per la qual s'aproven les bases de les ajudes RURALTER-Paisatge (DOGV núm. 5885, de 04.11.2008), a fi d'adaptar-la al Reglament (CE) 800/2008, pel qual es declaren determinades categories d'ajudes compatibles amb el mercat comú en aplicació dels articles 87 i 88 del Tractat (Reglament general d'exempció per categories), aprovat amb data 6 d'agost de 2008, en els termes següents:  
Primer. En la segona frase de l'epígraf 2 de l'apartat segon de l'Orde, «Territori d'aplicació», la referència al Reglament (CE) 70/2008 queda substituïda per una referència al Reglament (CE) 800/2008.  
Segon. Es modifica la base primera de l'Annex I de l'Orde, que queda redactada en els termes següents:  
«Primera. Objecte  
1. Establir les bases del règim d'ajudes RURALTER-Paisatge.  
2. El règim d'ajudes s'acull al Reglament (CE) 800/2008, de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (Reglament general d'exempció per categories), publicat en el DOUE, sèrie L, 214, de 09.08.2008 (p. 3-47). Tots els requisits establits en este reglament per a les ajudes a la inversió i a l'ocupació a favor de les PIME s'apliquen a este règim d'ajudes, tret de norma més restrictiva inclosa en les presents bases. En queden excloses les ajudes als sectors i les activitats què son exclosos a l'article 1 del Reglament (CE) 800/2008. També se n'exclouen les ajudes a empreses en crisi i a aquelles empreses que estiguen subjectes a una orde de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat comú.»  
Tercer. Es modifica la base segona de l'annex I de l'Orde, a la qual s'afig la frase següent:  
«Qualsevol referència a la condició de PIME s'entendrà realitzada a la definició de petita o mitjana empresa recollida en l'annex I del Reglament (CE) 800/2008.»  
Quart. Es modifica la base sisena en el sentit següent:  
1. Es modifica el guió primer, que queda redactat de la manera següent:  
«- En el cas de projectes productius (la subvenció dels quals constituiria "ajuda d'estat"), el projecte no serà subvencionable en la seua totalitat si ha començat l'execució de treballs amb anterioritat a la sol·licitud d'ajuda. Concretament, no seran subvencionables les sol·licituds d'ajuda per a "segones fases", és a dir, per a la continuació o conclusió de projectes iniciats. Un projecte es considerarà iniciat i no conclòs quan l'establiment no haja tingut activitat productiva des que es van realitzar els treballs anteriors a la sol·licitud. En el cas de projectes no productius (la subvenció dels quals no constituïx "ajuda d'estat"), no seran subvencionables les despeses realitzades amb anterioritat a la sol·licitud d'ajuda.»  
2. Se suprimix el guió sisé (referit al benefici industrial).  
3. Es modifica el guió seté, que queda redactat de la manera següent:   
«- Els conceptes de despesa de caràcter indeterminat, com ara "altres" o "imprevistos".»  
4. Shi 'afig com a nou guió el text següent:   
«- Perquè els actius immaterials puguen ser considerats costos subvencionables, hauran de complir totes les condicions següents:  
a. S'utilitzaran exclusivament en l'empresa beneficiària de l'ajuda. Quant a les ajudes regionals a la inversió, s'utilitzaran exclusivament en l'establiment beneficiari de l'ajuda.  
b. Es consideraran actius amortitzables.  
c. S'adquiriran a tercers en condicions de mercat sense que l'adquirent estiga en posició d'exercir control sobre el venedor, o viceversa, d'acord amb l'article 3 del Reglament (CE) Núm. 139/2004 (2) del Consell.  
d. S'haurà d'incloure en els actius de l'empresa i mantindre's en l'establiment receptor de l'ajuda almenys durant tres anys.»  
Cinqué. Es modifica la base setena, que queda redactada com seguíx:  
«1. L'ajuda es calcularà com un percentatge, basant-se en els costos d'inversions materials o immaterials o basant-se en costos de compra, si es tracta d'una adquisició.  
2. Quan es tracte de projectes que constituïsquen activitat econòmica, el beneficiari haurà d'aportar una contribució financera exempta de qualsevol tipus de suport públic almenys d'un 25% dels costos subvencionables, siga per mitjà dels seus recursos propis o per mitjà de finançament extern.  
3. En el cas d'adquisició d'un establiment, només es prendran en consideració els costos de compra d'actius a tercers, sempre que la transacció haja tingut lloc en condicions de mercat. Quan l'adquisició es complete amb altres inversions inicials, les despeses corresponents s'afegiran als costos d'adquisició.  
4. L'ajuda queda supeditada en la fase de pagament al percentatge de despesa subvencionable realment executat i pagat pel beneficiari.»  
Sisé. Es modifica la base onzena, en el sentit següent:  
1. Es modifica l'apartat 3, que queda redactat com seguix:  
«3. Quan l'informe tècnic de subvencionalitat, emés per l'Àrea de Desenvolupament del Medi Rural, incloga condicions particulars, seran notificades al beneficiari de l'ajuda juntament amb la resolució de concessió, i la recepció de l'ajuda quedarà supeditada al compliment efectiu de les condicions.»  
2. Se suprimix l'apartat 4, perquè és reiteratiu respecte del 2.  
3. L'apartat 5 es renumera com a 4.  
Seté. Es modifica l'apartat 2 de la base tretzena, que queda redactat com seguix:  
«2. Estes ajudes podran acumular-se amb qualsevol altra ajuda exempta en virtut del Reglament (CE) 800/2008, sempre que les dites mesures d'ajuda es referisquen a costos subvencionables identificables diferents. No serà possible l'acumulació amb cap altra ajuda exempta en virtut del Reglament (CE) 800/2008 o amb cap ajuda de minimis que posseïsca les condicions establides en el Reglament (CE) núm. 1998/2006, ni amb cap finançament comunitari corresponent (parcialment o totalment) als mateixos costos subvencionables si tal acumulació supera la intensitat més elevada o el major import d'ajuda aplicable a l'ajuda en virtut del Reglament (CE) 800/2008.»  
Huité. Es modifica el primer epígraf, «Tipus d'empreses beneficiàries», de l'annex III de l'Orde, se'n suprimix el paràgraf quart i es modifica la redacció del primer paràgraf, que queda redactat com seguix:  
«Petites i mitjanes empreses (menys de 250 empleats i fins a 50 milions de volum de negocis anual o 43 milions de balanç general anual) de tots els sectors econòmics, excepte, d'acord amb el que s'establix en el Reglament (CE) núm. 800/2008, els sectors de la pesca i l'aqüicultura, les activitats de producció primària de productes agrícoles i els sectors del carbó, de l'acer, la construcció naval i les fibres sintètiques.»  
Nové. Se substituïx el quart paràgraf del primer epígraf, «Beneficiaris», de l'annex IV de l'Orde, pel text següent:  
«Queden excloses les ajudes als sectors i les activitats exceptuades de l'aplicació del Reglament (CE) 800/2008.»  
Desé. Se substituïx el segon paràgraf del primer epígraf, «Tipus de beneficiaris», de l'annex V de l'Orde, pel text següent:  
«Queden excloses les ajudes als sectors i les activitats exceptuades de l'aplicació del Reglament (CE) 800/2008.»  
DISPOSICIÓ FINAL  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 30 de març de 2009  
La consellera d'Agricultura, Pesca i Alimentació,  
MARITINA HERNANDEZ MIÑANA